ตอนเช้าต้องป่วยแบบจัดเต็ม ต้องชนะใจครูประจำวิชาและครูห้องพยาบาลด้วย จะป่วยก็เลือกมาให้เด่นๆ สักโรค รักษาผลงานให้ได้ตลอดวัน โรคต้องถามหาตั้งแต่ตอนกลางคืน
จัดแต่งให้สวยงามพร้อมใช้ในโถส้วม แล้วรีบโก่งคอ ถ้าเสียงไม่ดังพอจะปลุกพ่อกับแม่ให้ตื่นละก็ ไปปลุกพวกเขาซะเองเลย รีบเล่าซะว่าเพิ่งจะเกิด "อะไร" ขึ้น อย่ากระตือรือร้นอยากไปโรงเรียนนัก แต่ให้ทำท่าทำทางเหมือนเป็นเรื่องยากซะเต็มประดา  ใส่เสื้อผ้าแต่ละชิ้นช้าๆ แต่ก็อย่าช้าจนเกินไป ข้ามกระดุมเสื้อไปสักเม็ด ไม่ต้องหวีผมมากนัก ผูกเชือกรองเท้าลวกๆ (หรือไม่ต้องผูกเลยยิ่งดี) ตาปรือสะลึมสะลือ ลองนึกถึงเรื่องที่มันเศร้าๆ ให้น้ำตาซึม ตาฉ่ำๆ จะขยี้ให้ตาแดงๆ เพื่อความสมจริงด้วยก็ยิ่งดี ถ้าเมื่อคืนก่อนนอนซะเต็มอิ่มจนใต้ตาไม่ยอมดำคล้ำตามธรรมชาติละก็ เรามีวิธีสร้างถุงใต้ตาเทียมง่ายๆ มาบอก  ทาอายแชโดว์สีม่วงอ่อนๆ หรือออกฟ้าๆ ถ้าไม่มี ไปแอบหยิบของแม่มาใช้ก็ได้ ผสมน้ำเข้าไปด้วย สีจะได้ออกมาจางๆ ดูเป็นธรรมชาติหน่อย ถูไถให้สีเนียนกลมกลืน แต่ยังพอสังเกตเห็นได้ หรือจะเอาวาสลีนมาทาใต้ตาร่วมด้วยก็ได้ หนึ่งในอาการยอดนิยมของคนไม่สบาย ก็คือเบื่ออาหารนี่แหละ ยิ่งถ้าวันนั้นเป็นอาหารจานโปรด หรือปกติคุณเป็นพวกเบรคแตกกินไม่มียั้ง พ่อแม่จะยิ่งเป็นห่วงเข้าไปใหญ่ พอลงล็อคตามแผนการ พ่อแม่ออกปากให้หยุดเรียนแล้ว อย่าเผลอยักไหล่แล้วยอมหยุดแต่โดยดีล่ะ  ประท้วงซะหน่อย (เฉพาะกรณีที่พ่อแม่เชื่อสนิทใจแล้วเท่านั้นนะ) จะได้ทำให้อาการป่วยไม่น่าสงสัย ประมาณว่า "แต่แม่คะ/ครับ ถ้าหยุด หนู/ผมต้องไปนั่งตามงานค้างอีกนะ!" หรือ "แต่วันนี้หนู/ผมมีสอบเลขนะ!" แต่ถ้าพ่อแม่รู้อยู่ว่าคุณไม่เห็นจะแคร์เรื่องสอบ ให้เปลี่ยนเป็นอะไรที่คุณชอบ อย่าง "แต่หนู/ผมต้องซ้อมวงโยฯ" หรือ "วันนี้มีคาบศิลปะนะ" แทน ระวังอย่าเล่นใหญ่เกิน อย่ามั่วทำเป็นอยากไปสอบ ถ้าปกติรู้ๆ กันอยู่ว่าไม่จริง ถ้าไม่เนียนพอละก็ ระวังจะหาเรื่องใส่ตัว แล้วก็อย่าอ้อนขออยู่บ้านมากเกินไปล่ะ ไม่งั้นพ่อแม่จับไต๋ว่าคุณหลอกได้แน่ๆ แต่ละโรงเรียนก็ต่างกันออกไป แต่ขั้นแรกก็คือต้องให้ครูประจำวิชาอนุญาตให้คุณออกไปห้องพยาบาลซะก่อน พวกครูห้องพยาบาลนี่แหละหิน เก่งนักเรื่องจับโกหกเพราะเห็นๆ กันอยู่ทุกวัน แต่คุณก็รับมือได้ไม่ยากหรอก แค่วางแผนให้ดี ด้วยการมาห้องพยาบาลสองครั้งในเวลาที่แตกต่างกัน  รอให้เริ่มเรียนไปสักหนึ่งถึงสองชั่วโมง แล้วค่อยขออนุญาตครูประจำวิชาไปเข้าห้องน้ำ หลังจากหายไปนานกว่าปกติ ก็ให้กลับไปที่ห้องเรียน แล้วบอกครูว่าเพิ่งอาเจียนมา อยากจะขอไปห้องพยาบาล ต้องเริ่มจากคำของ่ายๆ แบบนี้ก่อน อย่าเพิ่งโพล่งออกไปล่ะ ว่า "จะกลับบ้านแล้ว"  พอเจอครูห้องพยาบาลปุ๊บ ก็บอกไปเลยว่ารู้สึกไม่ค่อยสบาย จะเวียนหัว หรือมึนๆ อยากนอนพักก็ได้ ถามว่าจะขอพักสักหน่อยก่อนกลับไปเรียนได้ไหม จะได้ดูว่าคุณไม่ได้อยากกลับบ้านแต่แรก และพยายามอดทนต่ออาการป่วย ไม่ใช่ว่าแกล้งป่วย เพื่อเพิ่มความสมจริงให้กับสถานการณ์ของคุณ ทำให้ดูว่ากำลังไม่สบายอยู่จริงๆ  ขอร้องว่าอย่าเว่อร์เกินไป อย่างแกล้งกรน แค่นอนเฉยๆ เอาผ้าห่มหรือหมอนปิดหน้าไว้ก็ได้ อาการแบบนี้จะได้ดูว่าคุณไวต่อแสง (อาการของโรคไมเกรน) และพยายามนอนพักให้ดีขึ้น ครูห้องพยาบาลคงต้องตรวจเช็คอาการให้แน่ใจด้วยวิธีทางการแพทย์ต่างๆ   ถ้าพยาบาลจะวัดความดันละก็ กลั้นหายใจไว้ เพราะจะช่วยให้ความดันเลือดลดลง แปลว่าคุณกำลังป่วยไงล่ะ  บอกครูห้องพยาบาลว่าเพิ่งจะอาเจียนมา ไม่มีใครสงสัยเรื่องนี้แน่ และแน่นอนว่าครูห้องพยาบาลต้องอยากวัดไข้ เตรียมรับการวัดไข้ในช่องปาก ด้วยการกลั้วน้ำอุ่นจัดก่อนไปห้องพยาบาล หรือจะวิ่งไปวิ่งมาสักพักก็ได้ เพราะอุณหภูมิร่างกายจะได้สูงขึ้น เหมือนว่าเป็นไข้อยู่ไงล่ะ ถ้าครูห้องพยาบาลส่งคุณกลับไปเรียนละก็ ไม่ต้องกลัว! เพราะแปลว่าคุณกำลังจะได้แวะเวียนไปห้องพยาบาลเป็นครั้งที่สอง และครั้งนี้แหละที่จะทำให้คุณได้กลับบ้านในที่สุด  อ้อนครูห้องพยาบาลว่าพยายามแล้ว แต่ยังไม่รู้สึกดีขึ้น แถมยัง "ป่วยจนเรียนไม่รู้เรื่อง" นี่แหละวรรคทองเลย บรรยายอาการข้างต้น ไม่ว่าจะเป็นหวัด คลื่นไส้ หรืออะไรก็ตามที่เลือกมา แต่เอาให้สมจริงเข้าไว้ อย่าเล่นใหญ่เกินหรือแสดงอาการเยอะแยะมั่วซั่ว แค่บอกว่ารู้สึก "ไม่ค่อยดี" "ปวดหัว" แล้วก็ "ปวดจนไม่มีสมาธิจะเรียน" เรารู้ว่าคุณอยากให้ครูห้องพยาบาลรีบๆ โทรให้พ่อแม่มารับคุณใจจะขาด แต่ ห้ามพูดเด็ดขาด! ไม่งั้นล่ะความแตกแน่ว่าที่แท้คุณอยากกลับบ้าน ไม่ได้กำลังป่วย  ถ้าคุณรู้ว่ามีใครสักคนกำลังป่วยอยู่ ให้บอกไปว่าเพิ่งคลุกคลีกับเขามา โดยเฉพาะถ้าครูห้องพยาบาลรู้ว่าเขา/เธอคนนั้นป่วยอยู่จริง คุณก็แกล้งทำว่าติดเชื้ออะไรก็ตามที่เขาเป็นเข้าให้แล้วเหมือนกัน จงแสดงอาการแพ้ หรือผื่นคันที่อาจติดต่อไปยังคนอื่นได้ แล้วคุณจะได้อยู่บ้านแน่นอน  เริ่มจากเกาหน้าอก เยอะๆ จนแดงแจ๋ไปหมด พยายามให้เป็นวงๆ เข้าไว้ จะได้เหมือนจริง สุดท้ายให้ควบรวมอาการอื่นๆ นอกจาก "ผื่นคัน" อย่างน้ำมูกไหลหรือปวดหัวเข้ามาด้วย ถ้าแกล้งป่วยสมจริงเข้าขั้นละก็ พ่อแม่อาจจะขอวัดไข้ดูสักหน่อย เตรียมตัวไว้ให้ดี รีบแสดงอาการไข้ให้รวดเร็ว  ขอไปเข้าห้องน้ำก่อนจะถูกวัดไข้ อย่าลืมเอาแก้วน้ำติดตัวมาด้วย เติมน้ำอุ่นเอาไว้ดื่มแล้วกลั้วให้ทั่วทั้งปาก โดยเฉพาะใต้ลิ้น เพราะจะช่วยให้อุณหภูมิในช่องปากเพิ่มสูงขึ้นได้อย่างดีเชียวแหละ ต้องกดชักโครกก่อนเปิดน้ำที่อ่างล้างมือด้วยนะ ไม่งั้นพ่อแม่สงสัยตายเลย! หมายเหตุ แหงล่ะว่าวิธีนี้จะได้ผลก็ต่อเมื่อวัดไข้ที่ใต้ลิ้น ถ้าเป็นเทอร์โมมิเตอร์วัดไข้แบบใส่ไปในหูละก็ ก่อนอุณหภูมิที่แท้จริงจะปรากฏ ให้รีบเอามาอังให้อุ่น จะแถวๆ ฮีตเตอร์หรือหลอดไฟก็ได้ ถ้าพ่อแม่เป็นประเภทแค่เอามือทาบหน้าผากละก็ ตอนพวกเขาเผลอๆ ให้รีบเอามือถูหน้าผากเร็วๆ เยอะๆ  หรือเอาไดร์เป่าผมมาเป่าหน้าให้ร้อน แล้วบอกพ่อแม่ว่ารู้สึกหัวอุ่นๆ  เอาน้ำอุ่นทาที่ใต้วงแขน หน้าผาก แล้วก็แก้ม จะทำให้ตัวรุมๆ แถมยังดูเหมือนเหงื่อแตกพลั่ก อุณหภูมิที่เหมาะสม คืออุ่นกว่า 37 องศาเซลเซียส แต่ไม่เกิน 39.4 องศาเซลเซียส เพราะถ้าเย็นกว่า 37 องศานั่นไม่นับว่าเป็นไข้แล้ว แต่ถ้าเพลินจนเกิน 39.4 องศาละก็ โดนพ่อแม่พาไปหาหมอจนความแตกแน่ๆ ง่ายทีเดียวล่ะ เพราะไม่มีใครบอกได้ว่าปวดหัวจริงหรือปลอม แค่ทำเป็นปวดหัวไมเกรน ก็มีแนวโน้มว่าพ่อแม่จะเชื่อเต็มที่แล้ว  แสงกับเสียงต่างๆ นี่แหละศัตรูของไมเกรน พยายามทนแสงกับเสียงไม่ไหวซะ บอกว่าปวดแค่จุดใดจุดหนึ่งของหัวเท่านั้นนะ อย่างปวดเหนือคิ้วขวา สำคัญมากเลยถ้าคิดจะป่วยด้วยไมเกรนน่ะ จับหน้าผากบ่อยๆ อย่าลืมขมวดคิ้วด้วย บอกพ่อแม่ว่าเวียนหัวและตาพร่า เดินช้าๆ อยู่ๆ ก็หยุด หลับตา แล้ว "พยายามทรงตัว" ด้วยการยึดเกาะอะไรหรือใครสักคน ขอให้พ่อกับแม่ช่วยพูดเสียงเบาลงสักหน่อย ถ้าเป็นวันก่อนหน้าวันที่อยากจะโดดเรียนละก็ ไปงีบซะ ปิดไฟให้หมด หรือถ้าแค่อยากแกร่วอยู่กับบ้าน ก็ให้ปิดไฟดวงที่อยู่ใกล้ที่สุด แล้วเอนตัวลงนอนที่เก้าอี้หรือโซฟาแถวๆ นั้น ถามหายาอย่างไอบูโพรเฟน แต่อย่าเผลอกินเข้าไปจริงๆ ล่ะ นี่ก็อีกโรคที่น่าเชื่อถือ โดยเฉพาะหลังทานอาหารเช้า  จ้ำอ้าวเข้าห้องน้ำไปเลย อยู่ในนั้นสักพัก กดชักโครก แล้วพ่นน้ำหอมปรับอากาศให้คลุ้ง เพื่อกลบกลิ่นที่ไม่ได้มีอยู่แต่แรก หรือจะลองทำอึปลอมดูก็ได้ โรคยอดนิยมแถมยังติดต่อง่ายแบบสุดๆ! ไม่ต้องสงสัยว่าใครเห็นก็ต้องรีบให้คุณหยุดอยู่บ้านทันที  หาลิปสติกสีแดงมา (จะที่ไหน ก็จากในกระเป๋าแม่ไง) ผสมกับวาสลีนแล้วป้ายที่เปลือกตาข้างหนึ่ง สำคัญมากว่าต้องทาแค่ข้างเดียวนะ เพราะปกติแล้วโรคตาแดงมันไม่เป็นกันทั้งสองข้างหรอก นอกจากคำพูดแล้ว อีกหลักฐานที่ช่วยสนับสนุนอาการของคุณได้ดีก็คืออ้วกปลอม ที่ทำได้ง่ายนิดเดียว  หลังมื้ออาหารก็เริ่มบ่นซะ ว่ารู้สึกไม่ค่อยดี ถ้าพ่อแม่ไม่ทันสังเกตละก็ ให้รีบเอานิ้วล้วงคอ แต่ไม่ต้องลึกจนเกินไปล่ะ ให้พออยากจะอ้วก แต่ยังไม่ต้องอ้วกออกมาจริงๆ พอรู้สึกว่าเริ่มจะไม่ดีแล้ว ให้รีบเอานิ้วออกมา ถ้าเลือกวิธีนี้ก็ระวังนิดนึง อย่าให้เป็นอะไรไปจริงๆ ล่ะ เตรียมอ้วกปลอมไว้เพื่อเสริมความสมจริงโดยใช้ข้าวโอ๊ตกับน้ำ รีบวิ่งไปห้องน้ำซะ ตักข้าวโอ๊ตเละๆ ใส่ปาก กลั้วน้ำผสม จากนั้นก็บ้วนใส่อ่างอาบน้ำไว้ให้พ่อแม่ดู หรือจะสร้างสถานการณ์ เอาอ้วกปลอมเทใส่พื้นห้องเลยก็ได้ (บนเตียงเลยก็ดีถ้าอยากให้ยิ่งสมจริง) พอเช้ามาก็รีบขอโทษผู้โชคดีที่ต้องมานั่งเช็ดอ้วกปลอมของคุณซะ แล้วบอกว่าจำอะไรไม่ได้เลย ถ้าคนที่เช็ดอ้วกไม่ใช่คุณ ก็ระวังหน่อยแล้วกัน เพราะถ้าเขามีโอกาสได้พินิจพิจารณาอ้วกปลอมนั้นใกล้ๆ ละก็ อาจจะจับได้ว่านั่นไม่ใช่อ้วกจริงๆ นี่นา ถ้าคุณเป็นผู้หญิง แถมยังเพิ่งมีเมนส์ละก็ บอกพ่อแม่ไปเลยว่าปวดท้องเมนส์ ว่าเป็นช่วงนั้นของเดือน พ่อคงจะรีบเปลี่ยนเรื่องเลยทีเดียว ส่วนแม่ก็จะเข้าใจได้ทันที ซึ่งไม่ว่าใครก็พิสูจน์ไม่ได้ทั้งนั้นว่าคุณปวดท้องเมนส์จริงหรือเปล่า มีอาการเยอะมากให้คุณเลือกใช้ ซึ่งไม่ว่าอันไหนก็ติดต่อได้ทั้งนั้น พ่อกับแม่คงไม่ยอมเสี่ยงส่งคุณไปแพร่เชื้อหวัดให้เพื่อนๆ ร่วมชั้นแน่นอน  สั่งน้ำมูกใส่ทิชชู่เยอะๆ ขยำทิ้งๆ ไว้ให้ทั่วห้อง ไม่ว่าจะบนพื้น โต๊ะข้างหัวเตียง หรือบนเตียง พ่อแม่เห็นจะได้รู้ว่าคุณเป็นหวัดคัดจมูกขนาดไหน ต้องให้หยุดเรียนแน่นอน หายใจทางปากด้วย อย่าลืมว่าตอนนี้จมูกตันอยู่นะ ถ้าไม่ได้นอนห้องเดียวกับพ่อแม่ แล้วพ่อแม่เรียกละก็ อย่าลืมคอยเอามือจับๆ ขยับๆ จมูกเป็นระยะด้วยล่ะ ตอนคุยกัน ใส่เสื้อผ้าซ้อนกันหลายๆ ชั้น จะได้ดูเหมือนว่าจับไข้จนหนาวสั่น จามให้ดังๆ สูดน้ำมูกด้วยเวลาอยู่ต่อหน้าพ่อกับแม่ แต่ถึงจะอยู่คนละห้องก็อย่าลืมทำเสียงให้ได้ยินไปถึงล่ะ เม้มปากหรือทำปากตึงๆ จะได้ดูแห้งแตก แล้วก็บิดจมูกไปมาให้แดงๆ บ่นให้พ่อแม่ฟังว่า “ปวดกระดูก” หรือปวดเนื้อปวดตัวไปทั่ว แต่อย่าทำให้หนักจนเหมือนคออักเสบ เพราะไม่งั้นโดนหามส่งโรงพยาบาลจริงๆ แน่  เวลาเดินไปไหนมาไหนอย่าลืมอ้าปากไว้ คอจะได้แห้งๆ ไง อย่าเพิ่งกินหรือดื่มอะไร อมยาอมสีแดงๆ คอจะได้ดูแดงๆ ด้วย ทำหน้าเหยเกเข้าไว้เวลากลืนอะไรลงคอ พูดเสียงต่ำๆ แหบๆ แล้วก็คอยจิบน้ำบ่อยๆ บอกพ่อแม่ว่ารู้สึกระคายคอนิดหน่อย หรือถ้าดราม่าหน่อยก็บอกไปเลยว่ากลืนน้ำลายแล้วเจ็บเหมือนกลืนเศษแก้ว เป็นไปได้มาก ว่าพ่อแม่จะคอยติดตามอาการของคุณที่กำลังมีความสุขอยู่ที่บ้าน ไม่ว่าจะด้วยอยากรู้ว่าป่วยจริงไหม หรืออยากรู้ว่าดีขึ้นหรือยังก็ตาม  ถ้าบังเอิญพ่อแม่ก็อยู่บ้านด้วย ก็แกล้งหลับไปซะเลย คอยแสดงอาการเฉพาะตอนพ่อแม่โผล่เข้ามาเช็ค แต่ถ้าพ่อแม่อยู่ที่ทำงาน ก็เป็นฝ่ายชิงโทรไปรายงานอาการก่อนซะเลย จะได้ดูดีมีความรับผิดชอบ เปล่าสนุกกับวันหยุดอยู่ซะหน่อย ถ้าพ่อหรือแม่โทรมาเช็คอาการจากที่ทำงาน รอให้โทรศัพท์ดังสักสามหรือสามครั้งกว่า ก่อนจะรับสาย เอาแบบเสียงเหนื่อยๆ เลยนะ ถ้าได้หยุดอยู่บ้าน ให้ทำเป็นนอนเยอะๆ จนกระทั่งค่อยๆ "รู้สึกดีขึ้น"  พอผ่านไปครึ่งวัน ให้เลิกแสดงอาการป่วยที่เป็นอยู่สักหนึ่งหรือสองอาการ ถ้าจวนจะหมดวันแล้วยังอาการไม่ดีขึ้น คราวนี้แหละพ่อแม่จะสงสัยจนโดนพาไปหาหมอ แล้วก็ความแตกแน่ แต่ถ้าพ่อแม่จะจับส่งโรงพยาบาลแน่แล้ว รีบหายซะ หรือไม่ก็รับๆ ไปเถอะว่าคุณแกล้งป่วย ยังจำได้ไหมเนี่ย ว่าต้องเป็นคนนอนซมป่วยอยู่กับบ้าน?!  อย่าให้ถูกจับหรือแม้แต่คิดจะออกนอกบ้าน เพราะถ้าเพื่อนหรือเพื่อนของพ่อกับแม่เกิดเห็นเข้าละก็ ถูกเปิดโปงแน่ ให้แน่ใจว่าเก็บเกมต่างๆ ให้พ้นทางก่อนพ่อแม่จะกลับถึงบ้าน เพราะถ้าถูกเจอว่ากำลังเล่นสนุกอยู่ละก็ พ่อแม่คิดแน่ว่าที่แท้ก็แกล้งทำมาตลอดนี่นา ที่สำคัญคือต้องลบประวัติการใช้งานอินเทอร์เน็ตให้หมดจด จะได้ไม่มีใครรู้ว่านั่งเข้าเว็บนู้นเว็บนี้มาทั้งวันเนี่ย แล้วอย่าลืมลบประวัติการค้นหาหน้านี้ด้วยล่ะ อย่าบุคมาร์คหรือดาวน์โหลดอะไรลงคอมพิวเตอร์ด้วย พ่อแม่จะสังเกตเห็นได้ว่าคุณทำอะไรพวกนี้ใน "วันที่ป่วย" นี่นา ลบหน้านี้ออกจากประวัติการค้นหา เขาจะได้ไม่เห็นและไม่มานั่งสงสัยคุณ ถ้าพรุ่งนี้กะจะหยุดอยู่บ้าน บอกพ่อกับแม่ไปเลยตั้งแต่ก่อนเข้านอน ว่ารู้สึกไม่ค่อยสบาย  แต่อย่าบอกล่วงหน้านานเกินไปนะ เพราะบางโรคเนี่ยมันหายได้ข้ามคืน อย่างอาการปวดท้องน่ะ เราขอแนะนำให้เริ่มป่วยตั้งแต่หลัง 6 โมงครึ่งตอนเย็นเป็นต้นไป ก็ประมาณหลังอาหารเย็นนั่นแหละ ถ้าเคยป่วยด้วยอาการที่เกี่ยวข้องกับไวรัสหรือแมลงสัตว์กัดต่อยมาก่อนหน้านี้ ก็เอาใหม่อีกสักรอบเลย จะได้ดูสมจริงขึ้นอีกนิด แต่ขอเตือนว่าอย่าเผลอถูกแมลงตัวเดิมกัดซ้ำสองล่ะ! และถ้าบังเอิญไปคลุกคลีกับคนป่วยมาก่อนหน้านี้ ก็ก็อปอาการมาซะเลย จะได้ดูเหมือนว่าคุณติดหวัดมาจากพวกนั้นไง ตบหน้าตัวเองเพื่อความสมจริง เพราะพอเริ่มแสดงอาการป่วยหรือจับไข้ แก้มต้องให้แดงแจ๋เลยนะ เราทำแก้มแดงได้ง่ายๆ ด้วยการยอมตบหน้าตัวเองหลายๆ ทีหน่อย แต่ระวังอย่าให้พ่อแม่เห็นนะ ที่สำคัญคืออย่าเล่นใหญ่เกิน ไม่งั้นจะเจ็บตัวจริงๆ ไม่รู้ด้วย! แต่ถ้าลำบากไปก็ใช้บลัชออนทาเถอะ ทำตัวซุ่มซ่ามบ้างก็ได้ จะได้ดูเหนื่อยๆ ป่วยๆ ไง ถ้าคุณยอมเลิกทำอะไรที่ปกติชอบทำมากพอๆ กับที่เกลียดโรงเรียนละก็ รับรองว่าแม้แต่พ่อแม่ก็ยังต้องเชื่อ  อาหารเย็นจานโปรดน่ะ เหลือมันไว้ครึ่งจานเลย พอพ่อหรือแม่ถามว่าเป็นอะไรไป ก็รีบบอกซะว่าปวดท้องจัง อย่าลืมซ่อนขนมไว้ในห้องด้วยนะ จะได้กินข้าวน้อยๆ ให้พ่อแม่เชื่อว่าป่วยจริง เพราะว่า "รู้สึกไม่ค่อยดีจนกินอะไรไม่ลง” ถ้านัดกับเพื่อนไว้ละก็ เลื่อนไปเลย ขอตัวขึ้นห้อง ไม่มานั่งคุยกับพ่อแม่พี่น้องอย่างเคย โดยเฉพาะห้ามดูรายการโปรดเด็ดขาด เพราะจะได้ดูว่าเปล่าจงใจหยุดเรียนแต่แรกนะ แถมยังเป็นเหตุผลให้ต้องอยู่บ้านในวันถัดมาอีกต่างหาก  ถ้าปกติเป็นคนชอบทำการบ้านตอนกลางคืน ก็ทำเลย แต่ให้ฟุบหน้ากับโต๊ะเป็นระยะๆ พ่อแม่จะได้เห็นว่ามีอาการแปลกๆ ที่ทำให้ทำการบ้านไม่ไหว ยิ่งถ้าเป็นคนทำการบ้านเสร็จตรงเวลาไม่เคยขาด ก็ขอให้ทำต่อไป จะได้ดูว่าตั้งใจจะไปโรงเรียนอยู่แล้ว แต่พอทำไปได้ครึ่งหนึ่ง ให้บ่นว่ารู้สึกไม่ค่อยสบายเท่าไหร่ พอทำการบ้านไม่เสร็จ ก็มีข้ออ้างให้พ่อแม่ยอมให้หยุดเรียนไงล่ะ จะได้ผลดีมากๆ กับพ่อแม่ประเภทที่ห่วงเรื่องผลการเรียนของลูกยิ่งกว่าอะไรดี การเข้านอนตั้งแต่ยังหัวค่ำนี่แหละเรื่องแปลกที่พ่อแม่จะสังเกตเห็น โดยเฉพาะถ้าคุณเป็นคนประเภทที่ชอบนอนดึกไม่สนเคอร์ฟิวอยู่แล้ว  ไม่ต้องอธิบายอะไร หรือแค่บอกว่ารู้สึกไม่ดีเลยอยากไปนอนพักสักหน่อย อีกตัวเลือกคือลองทำตัวเด่น ด้วยการเดินผ่านให้พ่อแม่เห็นชัดๆ หรือลุกออกจากห้องแล้วตรงไปห้องนอนเลย ถ้าบังเอิญว่าคุณรู้สึกป่วยจริงๆ แต่น้อยเกินกว่าที่พ่อแม่จะยอมให้หยุดเรียน ก็ทำให้เป็นเรื่องใหญ่ขึ้นสักหน่อย (เช่น คลื่นไส้ ให้เปลี่ยนเป็น จะอ้วกออกมาแล้ว) หลายงานวิจัยชี้ว่าคิดอะไรมากๆ เข้า เราก็จะรู้สึกแบบนั้นขึ้นมาจริงๆ เพราะฉะนั้นก็น่าจะเป็นแผนสุดเจ๋งที่พ่อแม่จับไม่ได้แน่นอน! แต่จำไว้ว่าแผนการนี้จะได้ผลเฉพาะถ้าคุณป่วย "จริงๆ" เท่านั้น ถ้ากำลังสบายหายห่วงละก็ขอร้องว่าอย่าลอง แต่ถ้าป่วยนิดป่วยหน่อย นี่จะยิ่งช่วยเสริมให้ได้หยุดเรียนในวันรุ่งขึ้นไงล่ะ! ไม่ต้องแปรงฟัน ถ้าพ่อแม่ผิดสังเกตก็จะเข้ามาเตือนในห้องเอง พอเป็นแบบนั้น พ่อแม่ก็จะถามว่าเป็นอะไรไป ก็บอกไปได้เลยว่ารู้สึกไม่ค่อยสบาย ทำท่าทำทางหงุดหงิด อยากเข้านอนจนทนไม่ไหว แต่ขอร้องว่า อย่า หงุดหงิดจนเกินงาม เรากำลังอยากได้ความสงสารและเห็นใจจากพ่อแม่ เดี๋ยวจะโดนลงโทษเพราะเสียมารยาทแทน! ตื่นขึ้นมาซะ แล้วไปปลุกพ่อกับแม่ด้วย เอาสักประมาณตอนตี 1 แล้วบอกว่ารู้สึกไม่สบาย  ถ้าเลือกจะป่วยเรื่องท้องไส้ ให้บอกว่าเพิ่งอาเจียนไป (อย่าลืมเหลือเศษซากของอ้วกปลอมไว้ในโถส้วมด้วยนะ)  บีบน้ำตา (ถ้าทำได้) ให้ยิ่งดูว่าป่วยของแท้แน่นอน แต่เอาให้ดูน่าเชื่อถือหน่อยนะ! นึกถึงหมาแมวที่ตายไปหรือเรื่องเศร้าๆ ก็ช่วยได้เยอะ ดึงหนังตาล่างออกมาจนรู้สึกเจ็บแล้วกระพริบตาแรงๆ สองสามที แค่นี้ก็มีน้ำตาคลอแล้ว สำหรับอาการหวัดหรือเจ็บคอ ให้ไอหรือกระแอมไล่เสมหะในคอดังๆ ให้พ่อแม่ได้ยินไปถึงห้องนอน แล้วรีบถูหน้าอย่างเอาเป็นเอาตายให้ดูแดงๆ สมจริงก่อนที่พ่อกับแม่จะเข้ามา จะได้มีถุงใต้ตาเป็นเครื่องรับประกันว่าควรได้หยุดเรียน แต่ถ้ายังไม่เนียน จะใช้อายแชโดว์สีออกม่วงๆ เทาๆ ทาให้เหมือนมีถุงใต้ตาก็ได้นะ  นอนช้ากว่าปกติสักหนึ่งถึงสองชั่วโมง ทีนี้ล่ะมีถุงเล็กๆ ใต้ตาแน่ ดีไม่ดีจะออกบวมๆ หน่อยๆ ด้วย แต่นอนพักจริงๆ สัก 4 ชั่วโมงขึ้นไปก็ดีนะ เพราะเดี๋ยวจะง่วงเหงาเศร้าซึมซะจนหมดสนุกกับวันที่อุตส่าห์ไม่ต้องไปโรงเรียน
ชิงตื่นก่อนพ่อแม่เพื่อมาเตรียมอ้วกปลอม. แต่งตัวแบบอิดๆ ออดๆ. อย่าลืมถุงใต้ตาดำคล้ำ. คุ้ยเขี่ยอาหารเช้าแบบเสียมิได้. ทำเป็นไม่ยอม ตอนพ่อกับแม่บอกให้หยุดเรียน. ขออนุญาตไปห้องพยาบาล. ถามครูห้องพยาบาล ว่าจะขอ "นอนพักสักเดี๋ยว" ได้ไหม. แกล้งผล็อยหลับไป. เอาตัวรอดจากทุกการตรวจสุขภาพ. แวะมาห้องพยาบาลรอบที่สอง. แกล้งทำเป็นมีผื่น. แกล้งทำเป็นมีไข้. ปวดหัวไมเกรนก็น่าสน. ท้องเสียไม่ไหวแล้ว. โรคตาแดงก็ได้ผลชะงัดนัก. หรือจะเลือกคลื่นไส้ ปวดท้อง หรือปวดท้องเมนส์ก็ได้. เลือกโรคสามัญประจำบ้านอย่างหวัด หรือไข้หวัดใหญ่. เจ็บคอซะเลย. อย่าทำให้พ่อแม่ผิดหวัง. แต่ก็ต้องอาการดีขึ้นบ้างนะ. อย่าริทำตัวเด่นจะเป็นภัย. เริ่มออกอาการตั้งแต่ก่อนนอนเลย. อะไรที่ชอบทำน่ะ หยุดเดี๋ยวนี้. เริ่มทำการบ้านไปนิดๆ แต่อย่าทำให้เสร็จ. รีบเข้านอนแต่หัววัน. จงตื่นขึ้นมากลางดึก. ห้ามหลับตลอดคืน.
https://www.wikihow.com/Fake-Sick-to-Stay-Home-from-School https://www.wikihow.com/Fake-Sick-to-Stay-Home-from-School https://www.wikihow.com/Fake-Sick-to-Stay-Home-from-School https://www.wikihow.com/Fake-Sick-to-Stay-Home-from-School https://www.wikihow.com/Fake-Sick-to-Stay-Home-from-School
Reinforcing Your Sickness in the Morning Fooling Your Teacher and School Nurse Faking a Specific Illness Keeping it Going Throughout the Day Beginning Your Sickness the Day Before